Alkoholin kulutus laski viime vuonna niin vähittäiskaupassa kuin anniskeluravintoloissa. Myös Baltiasta suuntautunut matkustajatuonti väheni. Muuttunut alkoholilainsäädäntö ja Baltiassa tehdyt veroalennukset eivät kuitenkaan yllättäen lisänneet kulutusta.

Thl:n erityisasiantuntija Marke Jääskeläinen mukaan tilanteeseen ei ole yhtä ainoaa asiaa, joka selittäisi tilanteen.

– Yksi selittävä tekijä on se, että alkoholilainsäädännön muuttumiseen liittyen tehtiin ennakkoarvioita, joissa oli mukana alkoholin hinnat ja hintakehitys. Silloin veikattiin, että hinnat tulisivat tippumaan, vahvan oluen osalta jopa 40 prosenttia.

(artikkeli jatkuu alla)

(artikkeli jatkuu alla)

Näin ei kuitenkaan käynyt, sillä hinnat eivät juurikaan laskeneet. Jääskeläisen mukaan hinnoilla on merkittävä vaikutus siihen, miten paljon alkoholia ostetaan.